Aero L-39 - Vikipeedia, vaba entsüklopeedia

# Aero L-39

### Allikas: Vikipeedia

| Aero L-39 |

Aero L-39

Tehnilised näitajad

| Pikkus |  | 12,13 m
| Tiivaulatus |  | 9,46 m
| Maks. kiirus |  | 750 km/h
| Lennukaugus |  | 1,000 km

Aero L-39 Albatros on Tšehhoslovakkias kuuekümnendatel aastatel loodud õppelennuk. L-39 ehitati asendamaks eelnevat treeninglennukit L-29 Delfin. Aero L-39 oli esimene turboreaktiivmootoriga õppelennuk maailmas ning see asendati hiljem Aero L-59 Super Albatrosiga. Albatros on enimkasutatud treeninglennuk maailmas.

## [redigeeri] Areng

L-39 esmalend toimus 4. novembril 1968 ning 1971. aastal võeti see Nõukogude Liidus, Tšehhoslovakkias ja teistes Varssavi Pakti riikides teenistusse. Ajavahemikus 1971-1999 valmis 2921 Albatros L-39/59 perekonna lennukit. Neid eksporditi 16 riiki, teiste hulgas Vietnami, Rumeeniasse, Bulgaariasse, Kuubale, Iraaki ja Alžeeriasse.[1]

Kaheksakümnendate aastate alguses alustati L-39C edasiarenduse L-39MS loomist, millele plaaniti võimsam mootor, tugevam kere, pikem nina ja uuendatud kokpit. L-39MS sai arenduse käigus uueks nimeks L-59 ja tegi esmalennu 1. oktoobril 1986.

## [redigeeri] Hetkeseis

Tänapäeval on mitmed Albatrosid endiselt Ida-Euroopas, Lõuna-Ameerikas ja Aafrikas õppelennukitena või püüdurhävitajatena kasutusel. Ulatuslikult on teenistuse lõpetanud Albatrosid leidnud kasutust eralennukitena. Ainuüksi Ameerika Ühendriikides on eraisikute valduses üle 250 lennuki.

## [redigeeri] Variandid

- L-39X-02 kuni L-39X-11 - prototüüplennukid
- L-39C - hävituslennuki standardvariant
- L-39V - sihtmärgipuksiir
- L-39ZO - mitmeotstarbeline hävituslennuk, lisatud kaks tiivaalust pülooni (kokku neli)
- L-39ZA - L-39ZO edasiarendus, varustatud GSh-23 tüüpi 23-millimeetrise kahuriga
- L-39Z/ART - Tai relvajõudude variant, varustatud ettevõte Elbit elektroonikaga
- L-39MS - L-39C edasiarendus, tehtud mitmed täiendused lennuki kerele. Hilisem nimi L-59
- L-139 - L-39C edasiarendus, varustatud lääne elektroonikaga ja Garrett TFE731-4 mootoriga

## [redigeeri] Välislingid

- GlobalSecurity ülevaade L-39/59 perekonna lennukitest

Välja otsitud andmebaasist "http://et.wikipedia.org../../../a/e/r/Aero_L-39_9339.html"

Kategooriad: Lennukid

##### Views

- Artikkel
- Arutelu
- Viimane redaktsioon

##### Otsi

##### Teised keeled

- Deutsch
- English
- Français
- Italiano
- Lietuvių
- Magyar
- Polski
- Suomi
- Svenska
- ไทย